# Aishwarya Rai

|  |
| --- |
| Aishwarya Rai Bachchan |
|  |
| Aishwarya in 2011 |
|

---

 |
| Geboortenaam | Aishwarya Rai |
| Alias | Ash, Aishu, Gullu |
| Geboorte | 1 November 1973 (1973-11-01) Mangalore, Karnataka, Indië |
| Nasionaliteit |  Indië |
| Ouers | Krishnaraj en Vrinda Rai |
| Beroep(e) | Aktrise, model, filmvervaardiger |
| Toekennings | Padma Shri Ordre des Arts et des Lettres |
| *Internet-rolprentdatabasis*-profiel |

**Aishwarya Rai Bachchan** (Tulu: ಐಶ್ವರ್ಯಾ ರೈ, gebore 1 November 1973 in Mangalore, Karnataka) is 'n Indiese model en aktrise. In 2009 is sy deur Indiese regering met die *Padma Shri* bekroon, wat die vierde hoogste burgerlike toekenning in Indië is. In 2012 het Rai die *Ordre des Arts et des Lettres*, 'n toekenning van die regering van Frankryk, ontvang. Sy is deur baie mense as "een van die mooiste vroue op aarde" beskryf.

## Lewensloop

Aishwarya Rai saam met aktrise Madhuri Dixit, wie ook 'n belangrike rol in die film *Devdas* vertolk het.
Aishwarya Rai is in 'n Tulu-sprekende *Bunt*-familie in Mangalore gebore. Sy het die byname 'Ash', 'Aishu' en vir haar familie, 'Gullu'. Sy het 'n broer, Aditya Rai, wat 3 jaar ouer as sy is. Sy is op Donderdag, 19 April 2007 met Abhishek Bachchan in Moembaai getroud. Op 16 November 2011 is haar dogtertjie gebore. Voordat sy 'n aktrise geword het, was sy 'n student in argitektuur en 'n model. Sy praat baie tale: Engels, Hindi, Urdu, Kannada, Tamil, en Marathi; Haar moedertaal is Tulu, wat deur sowat twee miljoen mense gepraat word.

In 1994 is sy met die titel van *Miss World* bekroon. As gevolg van haar Miss World-titel is sy gevra om rolle in verskeie Indiese films te speel, en sy het in die laat 1990's 'n paar rolle in verskeie Bollywood-produksies vertolk. Hierdie kommersiële films, wat in die studio's van Moembaai geproduseer is, bevat baie kleur, skouspel, dans en musiek. Aishwarya het haar loopbaan as 'n aktrise en danser in die kollig van die filmbedryf uitgebrei.

Voordat Aishwarya internasionale erkenning ontvang het, het sy rolle in ongeveer dertig Indiese films vertolk. Haar eerste groot Amerikaanse produksie was *Bride and Prejudice: The Bollywood Musical* (2004). Aishwarya, saam met mede-akteur Martin Henderson het 'n ontmoetingspunt tussen die Amerikaanse Hollywood en Indiese Bollywood gevind. Daarbenewens het sy rolle in verskillende Engelstalige films gespeel, soos *Mistress of Spices* (2005), *Provoked* (2007), *A true Story* (2006), *The Last Legion* met Colin Firth en Ben Kingsley, en *Pink Panther 2* met Steve Martin.

In 2002 het sy 'n lid van die jurie van die *Cannes Film Festival* geword. Aishwarya is die eerste Indiese aktrise wat hierdie lidmaatskap ontvang het. Sy het ook haar film *Devdas* by die filmfees geadverteer.

Sy is, saam met aktrises soos Penélope Cruz, Andie MacDowell, Gong Li, Catherine Deneuve en die model Doutzen Kroes, 'n lid van die *L'Oréal Dreamteam*. Sy is ook jare lank die internasionale gesig van Longines.

Aishwarya is in *TIME magazine* se lys van die 100 mees invloedryke mense op aarde aangewys.

## Filmografie

* 1997: *Iruvar*
* 1997: *…Aur Pyar Ho Gaya*
* 1998: *Jeans*
* 1999: *Aa Ab Laut Chalen*
* 1999: *Hum Dil De Chuke Sanam*
* 1999: *Taal*
* 1999: *Ravoyi Chandamama*
* 2000: *Sanam Tere Hain Hum*
* 2000: *Mela*
* 2000: *Kandukondain Kandukondain*
* 2000: *(Josh)*
* 2000: *Hamara Dil Aapke Paas Hai*
* 2000: *Dhaai Akshar Prem Ke*
* 2000: *Mohabbatein*
* 2001: *Albela*
* 2002: *Devdas*
* 2002: *Hum Tumhare Hain Sanam)*
* 2002: *Hum Kisise Kum Nahin*
* 2002: *23rd March 1931: Shaheed*
* 2002: *Shakti – The Power*
* 2003: *Dil Ka Rishta*
* 2003: *Kuch Naa Kaho*
* 2003: *Chokher Bali*
* 2004: *Khakee*
* 2004: *Kyun! Ho Gaya Na…*
* 2004: *Bride and Prejudice*
* 2004: *Raincoat*
* 2005: *Shabd*
* 2005: *Bunty Aur Babli*
* 2005: *The Mistress of Spices*
* 2006: *Provoked: A True Story*
* 2006: *Umrao Jaan*
* 2006: *Dhoom – Back in Action* *(Dhoom 2)*
* 2007: *Journey Across India*
* 2007: *The Last Legion*
* 2007: *Guru*
* 2008: *Jodhaa Akbar*
* 2008: *Sarkar Raj*
* 2009: *The Pink Panther 2*
* 2010: *Action Replayy*
* 2010: *Raavanan*
* 2010: *Enthiran*
* 2010: *Guzaarish*
* 2015: *Jazbaa*

## Verwysings

## Eksterne skakels

* Queen of Bollywood – Filmography and Bio Geargiveer 1 Junie 2009 op Wayback Machine
* Queen of Bollywood – Filmography and Bio and Movies and Photos